jan Li Pe (toki Sonko: 李白 [lì pǎɪ]) li jan pi sitelen toki tan ma Sonko. ona li suli mute tawa sitelen toki lon toki Sonko. sitelen suli ona li pilin lon pimeja pi kalama ala (静夜思).
tenpo sike nanpa 701 la, jan Lipe li kama lon ma tomo Ansi. kulupu mama ona li sona ala.
ona li jan lili la, ona li ken sitelen e sitelen toki.
tenpo sike nanpa 744 la, ona li kama lukin e jan Tupu. tan ni la, jan Tupu li jan pona ona.
tenpo sike nanpa 762 la, ona li moli. jan ala li sona e tan pi moli ona.
telo nasa li pona mute tawa jan Li Pe. ona li moku e telo nasa la, ona li ken sitelen e sitelen pona.
jan Li Pe en jan Tupu li jan pona, li suli mute tawa sitelen toki. jan ante li pana e nimi "Litu suli"(大李杜) tawa ona.
静夜思
pilin lon pimeja pi kalama ala
床前明月光，
sinpin pi supa lape la suno mun li lon.
疑是地上霜。
ni li ko lili lete sewi ma, anu seme?
举头望明月，
o sewi e lawa tawa ni: o lukin weka e mun suno.
低头思故乡。
o anpa e lawa tawa ni:o pilin e ma tomo mama.
《望庐山瀑布》 - lukin e anpa telo pi nena Lu
《行路难》 - nasin li ike
《蜀道难》 - nasin Su li ike
《将进酒》 - o moku e telo nasa